26 Bakuu komissari

26 Bakuu komissari olid Bakuu Kommuuni bolševikest ja vasakpoolsetest sotsialist-revolutsionääridest liikmed. Kommuun loodi toonase Aserbaidžaani Demokraatliku Vabariigi ning praeguse Aserbaidžaani Vabariigi pealinnas Bakuus. See kestis Stepan Šaumjani juhtimisel 26. juulini 1918, kui Armeenia Revolutsioonilise Liidu ja Sotsialistide-Revolutsionääride Partei liikmed ning menševikud selle laiali ajasid.

Pärast võimu kaotamist üritasid komissarid Bakuust pageda, kuid Kesk-Kaspia Diktatuuri väed pidasid nad kinni ning panid vangi. Kui 14. septembril 1918 vallutasid linna Türgi väed, siis punaarmeelased tungisid vanglasse ning vabastasid komissarid. Nad seilasid Krasnovodski, kus nad uuesti vahistati ning 20. septembri öösel maha lasti. Hukkamise viisid Kesk-Aasia raudteel läbi Taga-Kaspia Valitsuse sõdurid. Hukkamise ametlik põhjus oli see, et nad lasksid Kaukaasia Islami Armeel Bakuu vallutada.Авторский коллектив. Гражданская война в России: энциклопедия катастрофы / Составитель и ответственный редактор: Д. М. Володихин, научный редактор С. В. Волков. — 1-е. — М.: Сибирский цирюльник, 2010. — 400 с. — ISBN 978-5-903888-14-6

Vaata ka
 Taga-Kaspia Valitsus

Viited

Kirjandus

Kategooria:Bakuu
Kategooria:Aserbaidžaani ajaloolised riigid
Kategooria:Kommunistid